section_heading: Suradnici i rubrike
paragraph_text: U listu su uglavnom objavljivani učenički literarni (pjesnički i prozni), likovni i nekoliko enigmatskih radova. Objavljivali su: Damjan Bojanin, Emina Vidović, Ivana Barbir, Jovana Majstorović, Jovana Radulović, Maja Trninić, Nevena Beuk, Olivera Stojanović, Peđa Milenković, Renato Đurđević, Sofija Simendić, Sonja Nedić, Tatjana Žarković i Valentina Popović. Uvršteno je i nekoliko pjesama poznatih pjesnika: Dobriše Cesarića, Grigora Viteza, Gustava Krkleca, Ljubivoja Ršumovića, Radovana Mikića i Zlate Kolarić-Kišur. Pripremu lista pomagala je i učiteljica Vesna Rakić. lijevo|mini|"Sonjine četvrtice", broj 3, str 1 Na drugoj stranici objavljivana je rubrika "Veliko zagonetalište", koju je pripremao (i uglavnom sastavljao) Sonjin tata. U njoj su objavljena 4 akrostiha, ispuštaljka, kvadrat 5x5, kviz, mijenjaljka, 3 osmosmjerke, 3 premetaljke, 6 rebusa (jedan s crtežom Milana Dvornića) i 4 križaljke.